Triseĝa monto

**Triseĝa monto** (, ) estas monto en Šumava, kies montopintaj partoj situas en Bavario proksime de ĉeĥa-germana limo. Ĝi troviĝas 5 kilometrojn sudoriente de municipo Haidmühle en landa distrikto Freyung-Grafenau kaj 8 km sude de la ĉeĥa Stožec. La monto havas supermaran altecon 1333 metrojn. Granitaj rokoj sur pinto de Triseĝa monto estas envicigitaj en listo de "100 la plej belaj geotopoj de Bavario“.

## La nomo de monto 
La germana nomo *Dreisesselstein*, pli poste *Dreisesselberg* estis donita al la monto laŭ proksima trilanda punkto (3 km oriente), kie de antaŭ longe kontaktiĝas limoj de Bohemio, Bavario kaj Aŭstrio. La ĉeĥa nomo *Třístoličník* estas novepoka traduko de la germana nomo. Oni uzis ankaŭ nomoj *Třízubec* aŭ *Říruřec*. Laŭ legendo sur tri ŝtonaj seĝoj kunvenadis regantoj de la tri menciitaj landoj.

## Montopinto 
thumb|left|*Johann-Nepomuk-Neumann-Gedenkkapelle* (sub la norda ĉefa montopinto)
thumb|left|Kabano kaj restoracio *Berggasthof Dreisessel*
thumb|left|Ŝtonaj ŝtupoj al rokformacio *Dreisesselfelsen* (la suda apuda montopinto)
La montopintaj partoj de Triseĝa monto estas kreataj de rondigita montodorso plilongigita de nordo al sudo en longeco 500 m kun multaj granitaj rokformacioj (turetoj kaj simile), kiuj estiĝis pro eroziado. Maksimuman altecon 1333 m atingas sur nordo de la montodorso monto *Hochstein*, sub kiu troviĝas kapelo de episkopo Neumann (Bischof-Neumann-Kapelle; konsekrita al ĉeĥa naskiĝinto, misiisto en Usono kaj la unua nordamerika sanktigito) el la jaro 1980. La suda apuda montopinto kun rokgrupo *Dreisesselfels* havas supermaran altecon 1311 m. Estas de tie bona rondbelvido krom alia en Bavarion kaj dum bona videbleco eĉ al Alpoj. Dum bonaj kondiĉoj eblas observi eĉ 206 km malproksiman Grossglockner. 

Pri la longdistanca rondvido el Triseĝa monto al alpa ĉeno de Pinzgau ĝis malsupraaŭstria montaro Schneeberge verkis jam en la jaro 1867 Adalbert Stifter en sia lasta verko *Aus dem bayrischen Walde*. Ĉe Dreisesselfels situas montara kabano *Berggasthof Dreisessel* kun restoracio. Ĉe la kabano situadis limbudo, kiu en la jaro 2016 komplete forbrulis. La ĉeĥa teritorio (katastra teritorio Nová Pec) ne atingas en la montopintajn partojn de Triseĝa monto – ĝia plej alta punkto estas angulo de limo de limŝtono n-ro 14 en alteco 1302 m s. m. en rekta distanco 30 m de la suda apuda montopinto.

## Ĉirkaŭaĵo 
Sur la norda deklivo komenciĝas floskanalo de Schwarzenberg. Ekde la montopinto de Triseĝa monto direkte al sudoriento tiriĝas karakteriza montodorso, sur kiu situas ankaŭ Trojmezná (1361 m) kaj la plej alta monto de la ĉeĥa parto de Šumava Plechý (1378 m). La ĉeĥa flanko de tiu ĉi limregiona montodosro inkluzive de deklivoj de Triseĝa monto estas protektata kiel naturmemorindaĵo Trojmezná hora.

## Referencoj
## Vidu ankaŭ
* Pleĥa lago
* Plechý
* Trilanda punkto inter Aŭstrio, Ĉeĥio kaj Germanio
* Fervoja limpasejo Stožec-Haidmühle
* Nové Údolí

## Eksteraj ligiloj 
* Třístoličník na webu o státních hranicích a pohraniční turistice
* 

Kategorio:Montoj en Šumava
Kategorio:Montoj en Bavario
Kategorio:Montoj kun alteco inter 1000 kaj 1999 m
Kategorio:Montoj en distrikto Prachatice
Kategorio:Distrikto Freyung-Grafenau
Kategorio:Nová Pec
Kategorio:Nacia parko Šumava
Kategorio:Bavaria arbaro
Kategorio:Montoj sur landlimo de Ĉeĥio kaj Germanio
Kategorio:Rokformacioj en Germanio
Kategorio:Geologiaj lokoj en Germanio